**Obrazloženje financijskog plana za Filozofski fakultet Osijek za razdoblje 2022.-2024.**

**Sažetak djelokruga rada proračunskog korisnika**

**Uvod**

Djelatnost Fakulteta je visoko obrazovanje, ustrojavanje i izvođenje preddiplomskih, diplomskih i poslijediplomskih sveučilišnih studija i poslijediplomskih specijalističkih studija, organizacija i izvedba studijskih programa stručnih studija, istraživanje u području društvenih i humanističkih znanosti, znanstvenoistraživački rad u znanstvenim poljima u okviru društvenih i humanističkih znanosti, te u interdisciplinarnim područjima znanosti, organizacija i izvođenje programa cjeloživotnog učenja te programa stručnog usavršavanja, izdavačka, knjižnična i informatička djelatnost za potrebe nastave, znanstvenog i stručnog rada te za potrebe promidžbe Fakulteta, prodaja promotivnih materijala za potrebe promidžbe Fakulteta te prodaja vlastitih izdanja, recenzija i revizija projekata i studija, te izrada znanstveno-istraživačkih, stručnih i razvojnih projekata, elaborata i znanstveno-istraživačkih studija iz znanstvenih područja Humanističkih i Društvenih znanosti, organiziranje znanstvenih, stručnih i drugih skupova, savjetovanja i seminara, usluge informacijskog društva, ostalo obrazovanje i poučavanje – obrazovanje odraslih (programi učenja stranih jezika, organizacija i izvedba programa obrazovanja odraslih, programi usavršavanja), računalno programiranje, savjetovanje i djelatnosti povezane s njima, ostale uslužne djelatnosti u vezi s informacijskom tehnologijom i računalima, prevoditeljske usluge i usluge tumača. Misija Filozofskog fakulteta Osijek je stvaranje novih znanja i stručnjaka iz humanističkih i društvenih znanosti. U svom radu povezati tradiciju i inovativnost, kvalitetu i odgovornost i razvijati partnerske odnose. Vizija Fakulteta je unapređenjem znanstvenog i stručnog rada te kvalitetnom izvedbom nastavnih programa biti prepoznatljivo nacionalno i vodeće regionalno središte koje sustavno razvija i podiže ugled društveno-humanističkih znanosti.

**Ustrojstvo Fakulteta**

Ustrojbene jedinice Fakulteta jesu odsjeci, katedre, laboratorij, tajništvo i knjižnica. Odsjek je temeljna ustrojbena jedinica Fakulteta za izvođenje nastavnog, znanstvenog i stručnog rada koja u svom sastavu može imati dvije ili više katedri. Odsjeci mogu imati dvije ili više katedri. Katedre se osnivaju u pravilu za više srodnih predmeta. Članovi Katedre su nastavnici i suradnici koji imaju ugovor o radu na Fakultetu i izvode nastavu odnosno sudjeluju u izvođenju nastave iz istog odnosno srodnih predmeta. Laboratoriji se osnivaju za izvođenje znanstvenih i stručnih istraživanja i projekata te obavljanja praktičnog dijela nastave. Članovi laboratorija mogu biti nastavnici u znanstveno-nastavnom zvanju ili nastavnom zvanju, suradnici u suradničkom zvanju asistenta ili poslijedoktoranda, stručni suradnici u stručnom zvanju stručnog suradnika, višeg stručnog suradnika ili stručnog savjetnika te viši laboranti i laboranti. Tajništvo je ustrojbena jedinica za obavljanje pravnih, stručno-administrativnih, financijsko-računovodstvenih poslova te poslova unaprjeđenja i osiguranja kvalitete, poslova vezanih za studentska pitanja, tehničkih i pomoćnih poslova na Fakultetu te drugih poslova vezanih za uspješan rad Fakulteta utvrđene ovim Statutom i drugim općim aktima. Sve poslove Tajništvo obavlja za cijeli Fakultet, osim ako su ti poslovi u redovitoj djelatnosti drugih ustrojbenih jedinica Fakulteta utvrđenih ovim Statutom i drugim općim aktima Fakulteta. Tajništvo ima niže ustrojbene jedinice u svome sastavu. Radom tajništva rukovodi tajnik Fakulteta. Knjižnica je ustrojbena jedinica Fakulteta za obavljanje knjižnično-informacijske zadaće i poslova vezanih za nastavne, znanstveno-istraživačke i stručne potrebe Fakulteta. Fakultetski knjižnični sustav sa svojim knjižnično-informacijskim uslugama dio je sveučilišnoga knjižničnog sustava. Knjižnicu predstavlja i njezinim radom rukovodi voditelj Knjižnice.

**Obrazloženje programa**

Studijski programi Filozofskog fakulteta Osijek su Hrvatski jezik i književnost, Povijest, Informatologija, Engleski jezik i književnost, Njemački jezik i književnost, Pedagogija, Filozofija, Psihologija, Mađarski jezik i književnost, Sociologija i Povijest umjetnosti. Fakultet je jedno od manjeg broja učilišta u Republici Hrvatskoj kojem je Agencija za znanosti visoko obrazovanje Republike Hrvatske dodijelila certifikat za kvalitetu. Nastavnici i suradnici su međunarodno priznati znanstvenici, inovatori, vodeći poslovni stručnjaci, članovi Hrvatske akademije znanosti i umjetnosti, urednici časopisa, prevoditelji i pisci. Znanstvenu, nastavnu i stručnu djelatnost na Fakultetu izvode znanstvenici, nastavnici, te suradnici čija se kvalificiranost utvrđuje izborom u znanstvena, znanstveno-nastavna, nastavna i suradnička zvanja. Visokoobrazovni nastavni rad jedna je od temeljnih djelatnosti Fakulteta u kojem se obrazuju studenti, prema unaprijed utvrđenom nastavnom planu i programu te stječu odgovarajuće diplome. Financiranje troškova studiranja na Fakultetu regulirano je Odlukom o programskom financiranju javnih visokih učilišta u Republici Hrvatskoj u akademskim godinama 2018./2019., 2019./2020., 2020./2021. i 2021./2022. (NN 87/2018.)

**Program cjeloživotnog obrazovanja**

Statutom Sveučilišta i Pravilnikom o studijima i studiranju na Sveučilištu utvrđeno je da Fakultet može osnivati različite programe stručnog usavršavanja, imajući u vidu koncept cjeloživotnog obrazovanja i usavršavanja. Takav se program ne smatra studijem u smislu Zakona. Po završetku programa stručnog usavršavanja Fakultet polazniku izdaje posebnu potvrdu.

**Međunarodna suradnja**

Na Filozofskom fakultetu u Osijeku realizira se velik broj različitih vidova međunarodne suradnje kao što su suradnja temeljem bilateralnih ugovora o znanstvenoj i nastavnoj suradnji s inozemnim visokim učilištima, međunarodni stručni i znanstveni projekti, uključivanje u međunarodne mreže srodnih institucija, organizacija međunarodnih konferencija, seminara i ljetnih škola, sudjelovanje na međunarodnim konferencijama, seminarima i ljetnim školama u organizaciji drugih dionika, uključivanje vanjskih suradnika i pozvanih predavača iz inozemstva u nastavu na svim razinama studija, vanjska suradnja nastavnika Fakulteta na inozemnim institucijama, individualna suradnja pojedinih nastavnika s inozemnim institucijama, sudjelovanje u programima stipendiranja dolazne i odlazne međunarodne mobilnosti i (*Fulbright/Humphrey, Fulbright Senior Specialist, Fulbright Predoctoral, Junior Faculty Development Programme, DAAD, ÖAAD, ERASMUS, Erasmus Mundus, JoinEUSee, Grundtvig, EILC, Youth in Action,*stipendije Ministarstva znanosti i prosvjete Republike Mađarske i Instituta *Balassi Bálint*u suradnji s *Márton Áron Szakkollégium* za pripadnike mađarske nacionalne manjine, *Otto Bennemann* stipendije, studentske stipendije Sveučilišta u Augsburgu, itd.)., suizdavanje časopisa u suradnji s institucijama iz inozemstva (*ExEll*), uključivanje inozemnih recenenata i gostujućih urednika u uredničke i znanstvene odbore časopisa u izdanju Fakulteta (*Jezikoslovlje, Libellarium, Anafora)* sudjelovanje nastavnika Fakulteta u uredničkim i znanstvenim odborima inozemnih časopisa i konferencija, članstva nastavnika u međunarodnim stručnim i znanstvenim udruženjima, članstva nastavnika u međunarodnim *alumni* udruženjima (*Chevening Alumni Hrvatska CAH, Croatian Fulbright Alumni, U.S. Alumni Community of Croatia (USACC)*,*Alumniportal Deutschland*).

**A621003 Redovna djelatnost Sveučilišta u Osijeku**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Kolektivni ugovor za znanost i visoko obrazovanje
* Zakon o studentskom zboru i drugim studentskim organizacijama
* Strategija znanosti, obrazovanja i tehnologije,
* Strategija razvoja Sveučilišta Jurja Dobrile u Puli 2016.-2020.,

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2020. | Plan 2021. | Plan 2022. | Plan 2023. | Plan 2024. | Indeks 22./21. |
| A621003  Redovna djelatnost Sveučilišta u Osijeku | 38.280.695 | 37.799.498 | 41.164.577 | 41.168.568 | 41.168.401 | 108,90 |

*Ova aktivnost/ projekt sastoji se od sljedećih elemenata/ podaktivnosti:*

1. *Financiranja rashoda za plaće*
2. *Financiranja materijalnih prava zaposlenih*

*Ova aktivnost provodi se svake godine.*

*U razdoblju 2022. – 2024. očekuje se ostvarenje blagog porasta na pozicijama ove aktivnosti, uslijed kriznim uvjetima uvjetovanog kretanja makroekonomskih pokazatelja.*

***Izračun financijskog plana:***

1. *Element/ podaktivnost 1:*

*Rashodi za zaposlene planiraju se 39.818.076 kuna u 2022. godine, te 39.822.067 kuna u 2023. godini i 39.821.900 kuna u 2024. godini.*

1. *Element/ podaktivnost 2:*

*Materijalna prava zaposlenih planiraju se u visini 1.346.501 kuna kroz cijelo razdoblje..*

**A622122 Programsko financiranje javnih visokih učilišta**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Odluka o programskom financiranju javnih visokih učilišta u Republici Hrvatskoj u akademskim godinama 2018./19., 2019./2020., 2020./2021. i 2021./2022.
* Zakon o osiguravanju kvalitete u znanosti i visokom obrazovanju
* Pravilnik o sadržaju dopusnice te uvjetima za izdavanje dopusnice za obavljanje djelatnosti visokog obrazovanja, izvođenje studijskog programa i reakreditacije visokih učilišta
* Strategija razvoja Filozofskog fakulteta Osijek 2016.-2020.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2020. | Plan 2021. | Plan 2022. | Plan 2023. | Plan 2024. | Indeks 22./21. |
| A622122  Programsko financiranje javnih visokih učilišta | 3.698.146 | 3.252.524 | 3.215.492 | 3.456.654 | 3.456.654 | 98,86 |

*Ova aktivnost provodi se sukladno novom Programskom ugovoru zaključenom u svibnju 2019.g., od akademske godine 2018/19, u 2019/20. te u 2020/21. i 2021/22.godine, a sve u skladu s realizacijom utvrđenih ciljeva programskog financiranja:*

1. *Relevantnost u odnosu na sadašnje i buduće potrebe tržišta rada te razvoja gospodarstva i društva, učinkovitost i internacionalizacija visokog obrazovanja*
2. *Izvrsnost znanstvenog rada*
3. *Znanost i visoko obrazovanje kao pokretači promjena u društvu i gospodarstvu.*

***Izračun financijskog plana:***

*Sredstva programskog financiranja planiraju 3.215.492 kune u 2022. godini, a u 2023.-2024. godini se planira 3.456.654 kuna prema zaključenom programskom ugovoru na četverogodišnje razdoblje.*

*Nastavno su prikazani institucijski ciljevi i rezultati koji su predviđeni Programskim ugovorom u predstojećem planskom razdoblju programskog financiranja, a realizacija programa mobilnosti ovisit će o kretanju epidemiološke situacije (korigirani pokazatelj u zagradi).*

**A621038 Programi vježbaonica visokih učilišta**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Zakon o osiguravanju kvalitete u znanosti i visokom obrazovanju
* Izvedbeni nastavni planovi i programi

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2020. | Plan 2021. | Plan 2022. | Plan 2023. | Plan 2024. | Indeks 22./21. |
| A621038  Programi vježbaonica visokih učilišta | 42.050 | 27.100 | 28.645 | 28.788 | 28.788 | 105,70 |

*Ova aktivnost provodi se svake godine.*

*U razdoblju 2022. – 2024. očekuje se podjednak vježbenički rada.*

**A679090 Redovna djelatnost Sveučilišta u Osijeku (iz evidencijskih prihoda)**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Kolektivni ugovor za znanost i visoko obrazovanje
* Strategija razvoja Filozofskog fakulteta Osijek.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2020. | Plan 2021. | Plan 2022. | Plan 2023. | Plan 2024. | Indeks 22./21. |
| A679090  Redovna djelatnost Sveučilišta u Osijeku (iz evidencijskih prihoda) | 6.789.367 | 6.585.556 | 7.034.121 | 7.465.975 | 7.507.425 | 106,81 |

*Ova aktivnost provodi se svake godine.*

*U razdoblju 2022. – 2024. očekuje se ostvarenje ciljeva sukladno Strategiji razvoja Filozofskog fakulteta Osijek.*

*Izračun financijskog plana:*

*Plan rashoda redovne djelatnosti Filozofskog fakulteta Osijek iz evidencijskih prihoda (izvori 31, 43, 52, 71 )*

**A679091 Ostale pomoći Sveučilišta u Osijeku (iz evidencijskih prihoda)**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Kolektivni ugovor za znanost i visoko obrazovanje
* Strategija razvoja Filozofskog fakulteta Osijek
* Erasmus međuinstitucijski sporazumi.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2020. | Plan 2021. | Plan 2022. | Plan 2023. | Plan 2024. | Indeks 22./21. |
| A679091  Ostale pomoći Sveučilišta u Osijeku (iz evidencijskih prihoda) | - | - | 504.622 | - | - | - |